recursal/SuperWikiNEXT-32B huggingface dataset:
**মওজা বিনতে নাসের আল-মিসনাদ** হলেন কাতার রাজ্যের সাবেক আমির শেখ হামাদ বিন খলিফা আল সানির স্ত্রী ও বর্তমান আমির শেখ তামিম বিন হামাদ বিন খলিফা আলে সানির মা।  তিনি ১৯৮৬ সালে কাতার বিশ্ববিদ্যালয় থেকে সমাজ বিজ্ঞানে বিএ করেছেন। তিনি দোহা ভিত্তিক আরব ডেমোক্রেসি ফাউন্ডেশনের পরিচালনা পর্ষদের সভাপতিত্ব করেন।  তিনি কাতার ফাউন্ডেশন ফর এডুকেশন, সায়েন্স অ্যান্ড কমিউনিটি ডেভেলপমেন্টের পরিচালনা পর্ষদেরও সভাপতিত্ব করেন। 

২০০৩ সালে জাতিসংঘের শিক্ষাগত, বৈজ্ঞানিক এবং সাংস্কৃতিক সংস্থা ইউনেস্কো তাকে মৌলিক এবং উচ্চ শিক্ষার জন্য বিশেষ দূত হিসেবে নিযুক্ত করে এবং এই ক্ষমতায় তিনি শিক্ষার স্তরের উন্নতির লক্ষ্যে অনেক আন্তর্জাতিক প্রকল্পের প্রচার করেন। এখনো এটিকে বিভিন্ন অংশে উপলব্ধ করা হয়। ২০০৫ সালে তিনি জাতিসংঘের মহাসচিব কফি আনান কর্তৃক প্রতিষ্ঠিত জাতিসংঘের সভ্যতা জোটের উচ্চ-স্তরের গোষ্ঠীর একজন সদস্য হিসেবে নির্বাচিত হন ।

প্রারম্ভ ও শিক্ষা জীবন
----------------------

মওজা নাসের বিন আবদুল্লাহ আল-মিসনাদের মেয়ে। তিনি ক্ষমতাসীন পরিবারদের বিরোধী কর্মী সুপরিচিত এবং তিনি বনি হাজারের মুহান্নাদ ইউনিয়নের প্রাক্তন সভাপতি। রাজনৈতিক কর্মকাণ্ডের কারণে কারাগার থেকে মুক্তি পাওয়ার পর ক্ষমতাচ্যুত সাবেক আমির আহমদ বিন আলী আলে সানি কর্তৃক প্রণীত নীতির বিরুদ্ধে বিরুদ্ধাচরণ করার জন্য ১৯৬৪ সালে নাসের ও সমগ্র মুহান্নাদ বংশ কুয়েতে স্ব-আরোপিত নির্বাসনে যান। 

১৯৭৭ সালে নাসের অবিলম্বে তার পরিবারের সাথে কাতারে ফিরে আসেন। সেই বছর তার মেয়ে মওজা হামাদ বিন খলিফা আলে সানিকে বিয়ে করেছিলেন এবং তখন তিনি ক্রাউন প্রিন্স ছিলেন।  ১৯৮৬ সালে তিনি কাতার বিশ্ববিদ্যালয় থেকে সমাজবিজ্ঞানে বিএ ডিগ্রি অর্জন করেন এবং ২০০৩ সালে ভার্জিনিয়া কমনওয়েলথ বিশ্ববিদ্যালয় থেকে মানবিক পত্রে সম্মানসূচক ডক্টরেট পান।

পারিবারিক জীবন
--------------

তিনি ১৯৭৭ সালে কাতারের সাবেক আমির হামাদ বিন খলিফা আলে সানিকে বিয়ে করেন এবং তাদের সাতজন সন্তান রয়েছেন:

* শেখ জসিম ( আমিরের ব্যক্তিগত প্রতিনিধি )।
* শেখ তামিম বিন হামাদ ( কাতারের আমির )।
* শেখা আল মায়াসা ( কাতার জাদুঘর কর্তৃপক্ষের ট্রাস্টি বোর্ডের চেয়ারম্যান )।
* শেখা হিন্দ ( আমিরের অফিসের পরিচালক )।
* শেখ জায়ান ( কাতারি সশস্ত্র বাহিনীর একজন পদস্থ কর্মকর্তা )।
* শেখ মোহাম্মদ ( একজন দলনেতা )।
* শেখ খলিফা।

তথ্যসূত্র
---------

1. ↑  السيرة الذاتية ضمن www.mozabintnasser.qa  ওয়েব্যাক মেশিনে আর্কাইভকৃত ২০১৭-১০-২০ তারিখে
2. ↑  المؤسسة العربية للديمقراطية،المؤتمر-نت دخل في 20 ديسمبر 2010  ওয়েব্যাক মেশিনে আর্কাইভকৃত ২০১৭-১২-০১ তারিখে
3. ↑  قطر للتربية والعلوم وتنمية المجتمع، دخل في 20 ديسمبر 2010
4. 1 2  من هو ناصر المسند والد الشيخة موزة وقصة اعتقاله في قطر؟  ওয়েব্যাক মেশিনে আর্কাইভকৃত ২০১৮-০২-০৭ তারিখে
5. ↑  "Biography of Her Highness Sheikha Mozah Bint Nasser Abdullah al Missned"। সংগ্রহের তারিখ ২৩ মে ২০১৫।
6. ↑  "Backstory: The royal couple that put Qatar on the map"। كريسشان ساينس مونيتور। ৫ মার্চ ২০০৭। সংগ্রহের তারিখ ২৩ মে ২০১৫।
**মাইকা ক্রিস্টেনসেন** (জন্মঃ ফেব্রুয়ারি ২৪, ১৯৮৯) একজন অস্ট্রেলিয়ান গোলবল খেলোয়াড়। ২০০৪ সালে তিনি খেলা শুরু করেন, একই বছর জাতীয় দলে তার অভিষেক হয়। জাতীয় দল থেকে ৩ বছর বিরতি নেয়ার পড় ২০১০ সালে জাতীয় দলের অধিনায়ক হিসেবে খেলা শুরু করেন এবং গোলবল ওয়ার্ল্ড চ্যাম্পিয়নশিপে অংশগ্রহণ করেন। ২০১২ সালে গ্রীষ্মকালীন প্যারাঅলিম্পিকে গোলবল দলের অধিনায়ক হিসেবে অস্ট্রেলিয়াকে প্রতিনিধিত্ব করার জন্য নির্বাচিত হন।

ব্যক্তিগত
---------

ক্রিস্টেনসেন ১৯৮৯ সালের ২৪ ফেব্রুয়ারি কুইন্সল্যান্ডের উত্তর উইনাম শহরে জন্মগ্রহণ করেন। তিনি আংশিক দৃষ্টিশক্তির অধিকারী।  তিনি ২০০৪ সালে কেভেন্ডিশ রোড স্টেট হাইস্কুলে যোগদান করেন এবং সেখানেই গোলবল খেলায় হাতেখড়ি। এছাড়াও স্কিইংসহ অন্যান্য খেলাতেও তিনি অংশগ্রহণ করতেন ২০০৫ সালে তিনি কুইন্সল্যান্ডের ব্রিকডেলে বসবাস করতেন, পরবর্তীতে ২০১১ থেকে আবার ওয়ালিংটন পয়েন্টে বসবাস সুরু করেন। ২০১১ সালে তিনি রয়্যাল ব্রিসবেন এন্ড উইমেন্স হসপিটালে একজন প্রশাসক হিসেবে কাজ করতেন।

গোলবল
-----

ক্রিস্টেনসেন একজন গোলবল খেলোয়াড় , তিনি বি৩ শ্রেণীবদ্ধ খেলোয়াড়। ২০০৪ সালে ১৫ বছর বয়সে ক্রিস্টেনসেন খেলা শুরু করেন।  ২০০৫ সালে নিউজিল্যান্ড জাতীয় গোলবল প্রতিযোগিতায় তিনি কুইন্সল্যান্ড মহিলা দলের হয়ে অংশগ্রহণ করেন। 

ক্রিস্টেনসেন ২০০৪ সালে খেলা শুরু করলেও সেই বছরই তার জাতীয় দলে অভিষেক ঘটে যখন তিনি সুইডেন জাতীয় মহিলা গোলবল দলের বিপক্ষে সুইডেনের মালমো তে মালমো উইমেন্স ইন্টারন্যাশনাল কাপে খেলতে নামেন। এই টুর্নামেন্ট ছিল ১০ দলের একটি টুর্নামেন্ট যেখানে ২০০৪ সালে প্যারা অলিম্পিকে অংশ নেয়ার যোগ্যতা অর্জনকারী ৭ টি দলও অংশ নেয়।  এই প্রতিযোগিতায় ক্রিস্টেনসেনের কোচ ছিলেন রবিন স্টিফেন্স। ২০০৪ সালের সেসের দিকে তিনি নিজের লক্ষ্য হিসবে ২০০৮ সালের গ্রীষ্মকালীন প্যারাঅলিম্পিকে অংশ নেয়াকে ঠিক করেন। কিন্তু অস্ট্রেলিয়া জাতীয় দল যোগ্যতা অর্জন করতে ব্যর্থ হয়। ক্রিস্টেনসেন ২০১০ সালে জাতীয় দলের অধিনায়ক নির্বাচিত হন।

তথ্যসূত্র
---------

1. 1 2 3 4 5 6 7 8  "Meica Christensen"  ওয়েব্যাক মেশিনে আর্কাইভকৃত ১২ জুলাই ২০১২ তারিখে.
2. 1 2 3  Uhlmann, Lyn (27 February 2012).
3. ↑  Tilley, Andrew (22 May 2012).
4. ↑  "Mark hits target for London"[*স্থায়ীভাবে অকার্যকর সংযোগ*].
5. ↑  "AAP News: OLY:Australian goalballers London bound".
6. 1 2 3 4 5 6  "Facing world at nationals".
7. 1 2  "Kim shows passion for chosen sport".
8. 1 2 3  "Aus goalballers play for London 2012 spots"  আর্কাইভইজে আর্কাইভকৃত ৮ ডিসেম্বর ২০১২ তারিখে.
9. 1 2 3  Gault, Ian (26 May 2004).
10. ↑  "Australia names Paralympic goalball team"  ওয়েব্যাক মেশিনে আর্কাইভকৃত ১৬ জুলাই ২০১২ তারিখে.
11. ↑  Fife, Janet (14 June 2012).
12. ↑  "Australian London 2012 athletes receive extra funding | London 2012 Paralympic news"  ওয়েব্যাক মেশিনে আর্কাইভকৃত ২৯ জুন ২০১২ তারিখে. insideworldparasport.biz. 29 June 2012.
**ম্যান অব দ্য ম্যাচ**, **প্লেয়ার অব দ্য গেম**, **ম্যান অব দ্য সিরিজ** বা **ম্যান অব দ্য টুর্নামেন্ট** ক্রীড়া জগতে এক ধরনের সম্মাননা বা পুরস্কারবিশেষ। সাধারণতঃ নির্দিষ্ট কোন খেলায় কিংবা প্রতিযোগিতায় অন্য যে-কোন খেলোয়াড়ের তুলনায় অসাধারণ ক্রীড়াশৈলী ও দক্ষতা প্রদর্শনকারীকে এ পুরস্কার প্রদান করা হয়ে থাকে। তন্মধ্যে *ম্যান অব দ্য ম্যাচ*, *ম্যান অব দ্য সিরিজ* ও *ম্যান অব দ্য টুর্নামেন্ট* ক্রিকেটীয় পরিভাষা হিসেবে ব্যবহৃত হয়। প্রকৃতপক্ষে এ পরিভাষাটির উৎপত্তি ঘটেছে ক্রিকেট খেলা থেকে। পরবর্তীকালে অন্যান্য খেলায়ও প্রতিযোগীদেরকে উদ্বুদ্ধ ও উদ্দীপনা যোগাতে এ ধারনার ব্যাপক বিস্তৃতি ঘটছে। সচরাচর বিজয়ী দলের কোন একজন খেলোয়াড় এপুরস্কারের প্রাপক হন।

ক্রিকেট
-------

মূল নিবন্ধ: ক্রিকেট বিশ্বকাপের পুরস্কার
প্রতিযোগিতার নিয়ম অনুযায়ী ঘরোয়া ক্রিকেট থেকে শুরু করে আন্তর্জাতিক ক্রিকেট প্রতিযোগিতার খেলাগুলোয় ম্যান অব দ্য ম্যাচের পুরস্কারের ব্যবস্থা রাখা হয়। দলের পক্ষ হয়ে সর্বোচ্চ রান সংগ্রহকারী কিংবা সর্বোচ্চ উইকেট লাভকারী ক্রিকেটার এ পুরস্কার লাভের দাবীদার হয়ে থাকেন। সময়ে সময়ে যৌথভাবে উল্লেখযোগ্য ক্রিকেটারকে তার ব্যাটিং, বোলিং, অথবা উভয় বিভাগেই অল-রাউন্ডার হিসেবে সমান দক্ষতা প্রদর্শনকারীদেরকে অসামান্য অবদানের স্বীকৃতিস্বরূপ প্রদেয় পুরস্কারকে ভাগাভাগি করতে দেখা যায়। একইভাবে প্রতিযোগিতা কিংবা সিরিজ শেষে সর্বশ্রেষ্ঠ হিসেবে বিবেচিত খেলোয়াড় *ম্যান অব দ্য সিরিজ* পুরস্কারের মর্যাদা দেয়া হয়। সচরাচর ম্যাচের সেরা খেলোয়াড়কে ম্যাচ শেষে পুরস্কার হিসেবে চেক আকারে নগদ অর্থ এবং ম্যান অব দ্য টুর্নামেন্টধারীকে প্রতিযোগিতার চূড়ান্ত খেলা শেষে বিলাসবহুল দ্রব্যাদি প্রদান করা হয়। একজন খেলোয়াড়কে ম্যান অব দ্য ম্যাচ পুরস্কার প্রদান করার অর্থ হলো - বিজয়ী দলের পক্ষে ম্যাচ জয়ে তার অসামান্য ক্রীড়াশৈলী উপস্থাপনাসহ দলকে খেলায় জয়লাভ করাতে সমর্থ করা কিংবা প্রাণান্তকর চেষ্টা করা।

১৯৯২ সালের বিশ্বকাপ ক্রিকেট প্রতিযোগিতায় প্রথমবারের মতো ম্যান অব দ্য টুর্নামেন্ট পুরস্কারের প্রবর্তন করা হয়। নিউজিল্যান্ড জাতীয় ক্রিকেট দলের ব্যাটিং পুরোধা ও সাবেক অধিনায়ক মার্টিন ক্রো ম্যান অব দ্য টুর্নামেন্ট পুরস্কারের প্রথম প্রাপক হয়েছিলেন।

ফুটবল
-----

খেলোয়াড়েরা অ্যাসোসিয়েশন ফুটবল খেলছেন 
অ্যাসোসিয়েশন ফুটবল খেলায় সেরা খেলোয়াড়ের পুরস্কারটি সাধারণতঃ বিজয়ী দলের কোন একজন ফুটবলারকে প্রদান করা হয়। সচরাচর, একটি খেলায় কোন খেলোয়াড় কর্তৃক ব্রেস বা পরপর দুই গোল করা কিংবা একাধিক্রমে পরপর তিনটি গোল বা হ্যাট্রিককারী এ পুরস্কারের অধিকারী হন। অথবা, প্রতিপক্ষের শক্তিশালী আক্রমণকে অসম্ভব প্রচেষ্টায় রুখে দিয়ে নিজ দলকে অবধারিত পরাজয়ের হাত থেকে রক্ষাকারী গোলরক্ষকও পুরস্কার প্রাপক হন। হ্যাট্রিক অর্জনকারী খেলোয়াড়কে খেলার বল উপহার দেয়া হয় কিংবা আনুষ্ঠানিকভাবে ম্যান অব দ্য ম্যাচ ঘোষণা করা হয়।

তথ্যসূত্র
---------

1. ↑  Cricket World Cup Past Glimpses
2. ↑  Issacs, Vic। "Benson & Hedges World Cup, 1991/92, Final"। CricInfo। সংগ্রহের তারিখ ২০০৭-০৪-২৯।
চট্টগ্রামের জাহাজ ভাঙ্গা এলাকা
চট্টগ্রামের জাহাজ ভাঙ্গা এলাকা
চট্টগ্রামের জাহাজ ভাঙ্গা এলাকা
**সীতাকুন্ড শিপ ব্রেকিং ইয়ার্ড** (ইংরেজি: Sitakund Ship Breaking Yard) বাংলাদেশের চট্টগ্রাম জেলার সীতাকুন্ডের উপকূলীয় অঞ্চলে গড়ে উঠা পৃথিবীর দ্বিতীয় বৃহত্তম পুরাতন জাহাজ ভাঙ্গা এলাকা। যা চট্টগ্রাম শহরের ২০ কিঃ মিঃ উত্তর-পশ্চিমে সীতাকুন্ড উপকূলে ফৌজদার হাটের ১৮ কি.মি. এলাকা জুড়ে বিস্তৃত।

১০০শ'টির অধিক ইয়ার্ড, দুই লক্ষেরও বেশি লোকের কর্মসংস্থান এবং দেশের মোট ইস্পাতের অর্ধেকের যোগান দেওয়ায় এটা পৃথিবীর বৃহত্তম জাহাজ ভাঙ্গা শিল্প অঞ্চল হিসেবে পরিচিতি লাভ করে। বাংলাদেশ শিপ ব্রেকার্স অ্যাসোসিয়েশন বা বিএসবিএ-র দাবি, সীতাকুন্ডুর জাহাজ ভাঙ্গার এসব ওয়ার্কশপই বিশ্বে খোলা আকাশের নিচে ওয়ার্কশপগুলোর মধ্যে সবচেয়ে বড়৷

ইতিহাস
------

১৯৬০ সালের প্রলয়ংকারি জলোচ্ছ্বাসে গ্রীক জাহাজ *এম ভি অলপাইন* আটকে পড়ে চট্টগ্রামের সীতাকুন্ড সমুদ্র উপকূলের ফৌজদারহাট, এলাকায় দীর্ঘ কয়েক বছর আটকে থাকার পর ১৯৬৫ সালে চট্টগ্রাম স্টিল মিলের কর্মীরা স্থানীয়দের সহযোগিতায় জাহাজটি ভাঙ্গা শুরু করে এবং পরবর্তিতে তা বিক্রি করে এভাবেই মূলত জাহাজ ভাঙ্গার উৎপত্তি।
১৯৭১ সালে মুক্তিযুদ্ধ চলাকালিন সময়ে পাকিস্তানি জাহাজ *আল আব্বাস* বোমার আঘাতে ক্ষতিগ্রস্ত হয়ে চট্টগ্রামে আটকা পড়ে। সেই সময়ে চট্টগ্রাম বন্দরে কর্মরত রাশিয়ান একটি দল জাহাজটিকে ফৌজদার হাট উপকূলে নিয়ে আসে। পরবর্তিতে, ১৯৭৪ সালে কর্ণফুলী মেটাল ওয়ার্কশপ লিমিটেড নামে একটি কোম্পানি জাহাজটি স্ক্র্যাপ হিশেবে কিনে নিয়ে ভাঙ্গা আরম্ভ করলে স্বাধীন বাংলাদেশে জাহাজ ভাঙ্গা শিল্পের গোড়াপত্তন হয়।

তথ্যসূত্র
---------

1. ↑  "Chittagong Ship Breaking Yard, Bangladesh"। *Scrapshipbreaking.com*। ২০১২-০২-০১ তারিখে মূল থেকে আর্কাইভ করা। সংগ্রহের তারিখ ২০১৪-০৬-২২।
2. ↑  "Ship breaking in Bangladesh: Hard to break up"। The Economist। ২০১২-১০-২৭। সংগ্রহের তারিখ ২০১৩-০৫-১৫।
3. ↑  "সীতাকুন্ডু উপকূলে বাড়ছে জাহাজ ভাঙ্গা শিল্পের প্রসার"। www.dw.de। ২০০৮-০৮-২৯। সংগ্রহের তারিখ ২০১৪-০৬-২২।
4. ↑  "Overview of Ship breaking in Bangladesh"। Young Power in Social Action। ৩০ মে ২০১৪ তারিখে মূল থেকে আর্কাইভ করা। সংগ্রহের তারিখ ২৩ জুন ২০১৪।
**ডিডি স্পোর্টস** (হিন্দি:डीडी स्पोर्ट्स) হল একটি ভারতীয় ক্রীড়া টেলিভিশন চ্যানেল যা ভারতের দিল্লির সেন্ট্রাল প্রোডাকশন সেন্টার থেকে প্রচারিত হয়। এটি ভারতের রাষ্ট্রীয় মালিকানাধীন দূরদর্শন নেটওয়ার্কের একটি অংশ, এবং ভারতের প্রধান পাবলিক ক্রীড়া অনুষ্ঠান সম্প্রচারকারী।

ডিডি স্পোর্টস ক্রিকেট,ফুটবল ও টেনিসের মতো লাইভ খেলাধুলার অনুষ্ঠান দেখানোর পাশাপাশি, কাবাডি ও খো-খো সহ ভারতীয় খেলাগুলি সম্প্রচার করে। এছাড়াও হকি, ফুটবল, অ্যাথলেটিক্স, ক্রিকেট, সাঁতার, টেনিস, ব্যাডমিন্টন, তীরন্দাজী ও কুস্তির গুরুত্বপূর্ণ জাতীয় ও আন্তর্জাতিক টুর্নামেন্টগুলি সম্প্রচারিত হয়। ডিডি স্পোর্টস চ্যানেল ক্রীড়া সংবাদ-ভিত্তিক অনুষ্ঠান, ক্রীড়া কুইজ ও ব্যক্তিত্ব-ভিত্তিক অনুষ্ঠানও সম্প্রচার করে।

ডিডি স্পোর্টস ভারতের পুরুষ ক্রিকেট দলের দ্বারা খেলা সমস্ত ওডিআই ও টি-টোয়েন্টি আন্তর্জাতিক ক্রিকেট ম্যাচ সম্প্রচার করে।

ইতিহাস
------

ডিডি স্পোর্টস ১৯৯৮ সালের ১৮ই মার্চ চালু হয়েছিল। শুরুতে, এটি দিনে ছয় ঘন্টা ক্রীড়া অনুষ্ঠান সম্প্রচার করত, যা ১৯৯৯ সালে ১২ ঘন্টায় উন্নিত করা হয়েছিল। চ্যানেলটি ২০০০ সালের ১লা জুন থেকে ২৪ ঘন্টা সম্প্রচার শুরু করে। এটি ২০০০ সাল থেকে ২০০৩ সালের মধ্যে একটি এনক্রিপ্টড্ পে চ্যানেল ছিল। এটি ২০০৩ সালে ১৫ই জুলাই ভারতের একমাত্র *ফ্রি-টু-এয়ার* ক্রীড়া চ্যানেল হয়ে ওঠে।

আরও দেখুন
---------

* স্টার স্পোর্টস
* সনি টেন

তথ্যসূত্র
---------

1. ↑  "DD Sports"। *Wikipedia* (ইংরেজি ভাষায়)। ২০২২-০৬-২১।
2. ↑  "DD Sports (ddindia site)"। ১৮ জানুয়ারি ২০১১ তারিখে মূল থেকে আর্কাইভ করা। সংগ্রহের তারিখ ৩০ জুন ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "DD Sports is free to air"। *The Economic Times*। ১৬ জুলাই ২০০৩। সংগ্রহের তারিখ ৩০ জুন ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "ICC World Cup 2019: Private DTH, cable platforms to not blank out DD Sports channel on matchdays"। *Indian Television Dot Com* (ইংরেজি ভাষায়)। ২৫ মে ২০১৯। সংগ্রহের তারিখ ৩০ জুন ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

ডিডি স্পোর্টসের ওয়েবসাইড
**সর্দার সুরজিত সিং রণধাওয়া** (১০ই অক্টোবর, ১৯৫১ - ৬ই জানুয়ারি, ১৯৮৪) ছিলেন একজন ভারতীয় হকি খেলোয়াড়, যিনি ১৯৭৬ সালে মন্ট্রিল অলিম্পিকে ভারতের জাতীয় হকি দলের প্রতিনিধিত্ব করেন । তিনি ভারতের হকি দলের অধিনায়ক ছিলেন এবং মাঠে তার জায়গা ছিল ফুল ব্যাক।

প্রাথমিক জীবন ও শিক্ষা
----------------------

সুরজিত সিং রণধাওয়া পাঞ্জাবের বাতালায় জন্মগ্রহণ করেছিলেন, প্রথমে তিনি বাতালার গুরু নানক স্কুল এবং পরে জলন্ধরের ল্যালপুর খালসা কলেজে পড়াশোনা করেন। এই কলেজেই তিনি বিশ্ববিদ্যালয় পর্যায়ে হকি টুর্নামেন্টে খেলতে শুরু করেন.

পেশা
----

কলেজ জীবন শেষ করার পর তিনি কয়েক বছরের জন্য পাঞ্জাব পুলিশ বাহিনীতে যোগ দেন। ১৯৭৩ সালে আমস্টারডামে দ্বিতীয় হকি বিশ্বকাপে সুরজিতের অভিষেক হয়।  

তিনি ১৯৭২ সালে মিউনিখ অলিম্পিক, ১৯৭৪ ও ১৯৭৮ সালের এশিয়ান গেমস, ১৯৭৬ সালের মন্ট্রিল অলিম্পিক, ১৯৭৮ সালের ব্যাংকক এশিয়ান গেমস এবং ১৯৮২ সালে বম্বেতে (অধুনা মুম্বাই) অনুষ্ঠিত বিশ্বকাপে ভারতের হয়ে প্রতিনিধিত্ব করেছিলেন। তিনি ছিলেন ১৯৭৫ সালে কুয়ালালামপুরে বিশ্বকাপ জয়ী ভারতীয় দলের সদস্য। ১৯৭৩ সালে বিশ্ব হকি একাদশে এবং তার পরের বছর অলস্টার হকি একাদশে সুরজিতকে অন্তর্ভুক্ত করা হয়।

অস্ট্রেলিয়ার পার্থে এসান্ডা আন্তর্জাতিক হকি টুর্নামেন্টে এবং ১৯৭৮ সালের এশিয়ান গেমসে তিনি ছিলেন সর্বোচ্চ গোলদাতা। 
তার ক্রীড়াজীবনে তিনি চারটি অলিম্পিক গোল করেছিলেন।

প্রাথমিকভাবে তিনি কিছুদিন ভারতীয় রেল এবং ইন্ডিয়ান এয়ারলাইনসের সঙ্গে এবং পরিশেষে পাঞ্জাব পুলিশের সঙ্গে যুক্ত ছিলেন।

অকালমৃত্যু
----------

সুরজিত সিং ১৯৮৪ সালে জলন্ধর জেলার কর্তারপুরের কাছে একটি জায়গায় গাড়ি দুর্ঘটনায় মারা যান। জলন্ধরের হকি স্টেডিয়ামটি (সুরজিত হকি স্টেডিয়াম) তার নামে নামকরণ করা হয়েছে। এছাড়াও তার নামানুসারে পাঞ্জাব সরকারের পরিচালিত একটি হকি একাডেমী তৈরি হয়েছে।

১৯৮৪ সালে তার মৃত্যুর পর জলন্ধরে সুরজিত হকি সোসাইটির প্রতিষ্ঠা হয় যেটি প্রতি বছর জলন্ধরে বার্ষিক সুরজিত মেমোরিয়াল হকি টুর্নামেন্টের আয়োজন করে। ২০১২ সালে, রাজ্যের হকি খেলা পুনরুজ্জীবিত করার প্রচেষ্টায় পাঞ্জাব সরকার এই সোসাইটিকে সমর্থন করার কথা ঘোষণা করে।

অর্জুন পুরস্কার
---------------

১৯৯৮ সালে সুরজিতকে মরণোত্তর অর্জুন পুরস্কার প্রদান করা হয়।

ব্যক্তিগত জীবন
--------------

তার স্ত্রী চঞ্চল রণধাওয়াও ছিলেন একজন আন্তর্জাতিক হকি খেলোয়াড়, যিনি ১৯৭০ সালে ভারতে মহিলাদের জাতীয় হকি দলের নেতৃত্ব দিয়েছিলেন।   

তার পুত্র সর্বিন্দর সিং রণধাওয়া একজন বিশ্ব-স্তরের লন টেনিস খেলোয়াড়, যিনি বিশ্ব জুড়ে বিভিন্ন আন্তর্জাতিক প্রতিযোগিতায় ভারতের প্রতিনিধিত্ব করেছেন। 
ইন্দোনেশিয়ায় অনুষ্ঠিত এশিয়ান গেমসে তিনি রানার্স হয়েছিলেন।

বহিঃসংযোগ
---------

* সুরজিত সিং রণধাওয়া, জীবনী

তথ্যসূত্র
---------

1. ↑  "Surjit Randhawa"। Sports Reference। ৩ মার্চ ২০১২ তারিখে মূল থেকে আর্কাইভ করা। সংগ্রহের তারিখ ২৪ জুলাই ২০১৬।
2. 1 2  Surjit Singh Randhawa  আর্কাইভইজে আর্কাইভকৃত ২ ফেব্রুয়ারি ২০১৩ তারিখে Sikhhockeyolympians
3. ↑  "History of society"। ২৯ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ২৪ জুলাই ২০১৬।
4. ↑  "Surjit hockey tourney begins from October 11"। Indian Express। সেপ্টে ২২, ২০১২। organized every year in memory of former Olympian Surjit Singh Randhawa
5. ↑  "সংরক্ষণাগারভুক্ত অনুলিপি"। ২৭ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ২৪ জুলাই ২০১৬।
6. ↑  "Kartar Singh's appointment as sports director challenged"। The Times of India। ফেব্রু ১৫, ২০০২। মে ২২, ২০১৩ তারিখে মূল থেকে আর্কাইভ করা। সংগ্রহের তারিখ জুলাই ২৪, ২০১৬।
**মাশিয়াত তাসনিম রহমান** (জন্ম ২৪ই আগস্ট ১৯৯১) হচ্ছেন একজন বাংলাদেশী মডেল, টেলিভিশন ব্যক্তিত্ব, এবং অভিনেত্রী। তিনি লাক্স-চ্যানেল আই সুপারস্টার এর ২০১০ সংস্করণে তার অংশগ্রহণের জন্য ব্যাপকভাবে পরিচিত।

প্রারম্ভের জীবন
---------------

মাশিয়াতের জন্ম রংপুরে ২৪ আগস্ট, ১৯৯১-এ। তিনি তার পিতামাতা এবং একজন ভাই নিয়ে একটি ছোট পরিবারে বড় হয়ে ওঠেন। তিনি ক্যান্টনমেন্ট পাবলিক স্কুল অ্যান্ড কলেজ, সৈয়দপুর থেকে মাধ্যমিক স্কুল সার্টিফিকেট (এসএসসি) পরীক্ষায় উত্তীর্ণ হন এবং রাজউক উত্তরা মডেল কলেজ থেকে উচ্চ মাধ্যমিক সার্টিফিকেট (এইচএসসি) পরীক্ষা দেন, ঢাকার নর্থ সাউথ বিশ্ববিদ্যালয় থেকে বিবিএ সম্পূর্ণ করেন। ২০১৩-এ, তিনি ইউনিভার্সিটি অব লিবারেল আর্টস বাংলাদেশ (ইউএলএল) এর মিডিয়া স্টাডিজ অ্যান্ড জার্নালিজম বিভাগে ভর্তি হন।

কর্মজীবন
--------

মাশিয়াত রহমান লাক্স-চ্যানেল আই সুপারস্টার-এর ২০১০ প্রতিযোগিতায় চতুর্থ স্থান লাভ করে স্পটলাইটে এসেছিলেন। সালাউদ্দিন লাভলুর 'তৃতীয় পুরুষ' নাটকে চঞ্চল চৌধুরীর বিপরীতে অভিনেত্রী হিসেবে তার অভিষেক ঘটে। তারপরে তিনি দুই ডজন সিরিয়াল এবং একক পর্বের নাটকগুলিতে টিভিতে হাজির হয়েছেন।

মাশিয়াত টিভি প্রোগ্রামগুলোতে হোস্টিং করেছিলেন, যার মধ্যে রয়েছে "পেপসি চেঞ্জ দ্য গেম" এবং "স্টাইল অ্যান্ড ফ্যাশন"।

তিনি কনফিডেন্স সয়াবিন তেল, প্রান লিচি ক্যান্ডি, প্রান সানি অরেঞ্জ জুস, এবং এয়ারটেলেন জন্য টিভি বিজ্ঞাপনগুলিতে অংশগ্রহণ করেছেন।

অর্জন
-----

| ক্র.নং | পুরস্কার | ফলাফল |
| --- | --- | --- |
| ১ | লাক্স চ্যানেল আই সুপারষ্টার | ৪র্থ |
|

তথ্যসূত্র
---------

1. ↑  নতুন মাশিয়াত [New Mashiat]। *Kaler Kantho*। ২০ আগস্ট ২০১৫। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৬ নভেম্বর ২০১৫।
2. ↑  "Shilpa Shetty coming to Dhaka for fashion show"। *The Daily Star*। ১২ মে ২০১৬। সংগ্রহের তারিখ ৭ অক্টোবর ২০১৬।
3. 1 2 3  Shazu, Shah Alam (২১ অক্টোবর ২০১১)। "Lucky Strikes"। *The Daily Star*। ২২ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ৬ নভেম্বর ২০১৫।
4. 1 2  Shazu, Shah Alam (9 November 2013)। "The return of Mashiat"। *The Daily Star*। সংগ্রহের তারিখ 27 July 2017।  এখানে তারিখের মান পরীক্ষা করুন: `|তারিখ=` (সাহায্য)
5. 1 2 3
6. ↑  "PRAN Lycheta Candy"। *Youtube.com*।
7. ↑  "PRAN Sunny Orange Juice TVC"। *Youtube.com*।
8. ↑  "Airtel Ajibon Meyad TVC"। *Youtube.com*।
**চন্দা জয়ন্ত জোগ** হচ্ছেন একজন ভারতীয় জ্যোতির্পদার্থবিজ্ঞানী। তিনি ব্যাঙ্গালোরস্থিত ভারতীয় বিজ্ঞান প্রতিষ্ঠান অর্থাৎ আইআইএসসিতে কর্মরত। তাঁর গবেষণাক্ষেত্র হচ্ছে-তারকাপুঞ্জীয় গতিবিজ্ঞান (Galactic Dynamics), ইন্টারএক্টিং অ্যান্ড ষ্টার বাষ্ট তারকারাজ্য, এবং অন্তবর্তী আণবিক মেঘ৷ তারকারাজ্য এবং তারকাপুঞ্জীয় গতিবিজ্ঞান সম্পর্কিত প্রায় ৮৫টি নিবন্ধ তিনি প্রকাশ করেছেন।

প্রারম্ভিক জীবন
---------------

মহারাষ্ট্রর কালবেতে তিনি শৈশবের অধিকাংশ সময় পার করেন। তাঁর বাবা একজন বৈদ্যুতিক প্রকৌশলী ছিলেন।

কর্মজীবন
--------

ষ্টনি ব্রুক বিশ্ববিদ্যালয়ের থেকে তিনি ডক্টরেট ডিগ্রী অর্জন করেন। প্রিন্সটনে তিনি পোষ্ট ডক্টরাল সভ্য হিসাবে এবং ভার্জিনিয়ায় অধ্যাপক হিসাবে দায়িত্ব পালন করেন। ১৯৮৭ সালে তিনি ভারতে ফিরে আসেন এবং ভারতীয় বিজ্ঞান প্রতিষ্ঠান, আইআইএসিতে কর্মজীবন অব্যাহত রাখেন। জ্যোতিপদার্থর্বিজ্ঞানের বিভিন্ন ক্ষেত্র যেনে-নক্ষত্র-গ্যাস অস্থিরতা এবং তারকারাজ্যের উলম্ব-কাঁহী গতিবিজ্ঞান, সমতাবিহীন তারকারাজ্য, এবং আন্তঃক্রিয়াশীল তারকারাজ্যের গতিবিজ্ঞানে (dynamics of interacting galaxies) উল্লেখ্য কাজ করেছেন।

পুরস্কার এবং সম্মান
-------------------

* ২০১২ সালে আইআইএসসির থেকে প্রফেসর এস.কে. চ্যাটার্জী পুরস্কার
* ২০১১ সালে এলাহাবাদ জাতীয় বিজ্ঞান একাডেমীর সভ্য নির্বাচিত
* ২০০৭ সালে ব্যাঙ্গালোরস্থিত ভারতীয় বিজ্ঞান একাডেমীর সভ্য নির্বাচিত

তথ্যসূত্র
---------

1. ↑  "Indian Fellow: Chanda Jog"। Indian National Science Academy। ২০১৫-০৩-০৯ তারিখে মূল থেকে আর্কাইভ করা। সংগ্রহের তারিখ ২০১৫-০৩-০৭।
2. 1 2 3  "IISc Physic Department Chanda Jog"। সংগ্রহের তারিখ ২০১৫-০৩-০৭।
3. 1 2  *Lilavati's daughters: The women scientists of India*। Indian Academy of Science। ২০০৭। পৃষ্ঠা 139–142।
**বার্নার্ড রদ্রিগেস** (১৫ মার্চ ১৯৩৩ - ১৭ আগস্ট ২০১৫) একজন সিঙ্গাপুরের রাজনীতিবিদ ছিলেন। রদ্রিগেস ১৯৬৫ সাল থেকে ১৯৬৮ সাল পর্যন্ত সিঙ্গাপুরের প্রথম সংসদে আইনসভা পরিষদের সদস্য হিসাবে তেলোক ব্লাঙ্গার প্রতিনিধিত্ব করেছিলেন।  তিনি পিপলস অ্যাকশন পার্টির প্রতিষ্ঠাতা সদস্য ছিলেন এবং জাতীয় ট্রেডস ইউনিয়ন কংগ্রেস (এনটিইউসি) প্রতিষ্ঠায় সহায়তা করেছিলেন। রডরিগস যুক্তি দিয়েছিলেন যে, এনটিইউসিকে কার্যকর করা সিঙ্গাপুরের পক্ষে সবচেয়ে ভাল ছিল কারণ এটি কমিউনিস্টপন্থী আন্দোলনের একটি গঠনমূলক বিকল্প হবে। ১৯৬৬ সালে, তিনি সরকারী কর্মচারীদের তাদের অধিকারযুক্ত ব্যাকপে পাওয়ার জন্য প্রচার করেছিলেন, এতে তিনি লিম কিম সান এর সাথে বিরুদ্ধে যান, যিনি এই ধরনের পদক্ষেপকে নিরুৎসাহিত করেছিল।  রদ্রিগেস ১৯৭২ সালে অস্ট্রেলিয়ার সিডনিতে স্থানান্তরিত হন।

তথ্যসূত্র
---------

1. ↑  "List of MPs by Parliament"। *Parliament of Singapore*। ডিসেম্বর ১৪, ২০১৭ তারিখে মূল থেকে আর্কাইভ করা। সংগ্রহের তারিখ ডিসেম্বর ১৪, ২০১৭।
2. ↑  Latif, Asad (২০০৯)। *Lim Kim San: A Builder of Singapore*। Institute of Southeast Asian Studies। পৃষ্ঠা 153–156। আইএসবিএন 978-9812309280।
3. ↑  Salleh, Nur Asyiqin Mohamad (আগস্ট ২৪, ২০১৫)। "Founding PAP member and union leader, Mr Bernard Rodrigues, has died"। *The Straits Times*। ডিসেম্বর ১৪, ২০১৭ তারিখে মূল থেকে আর্কাইভ করা। সংগ্রহের তারিখ আগস্ট ৩০, ২০১৫।
**কোনাক্রি গ্র্যান্ড মসজিদ** ( ফরাসী ভাষায় : *গ্র্যান্ডে মশকো দে কনক্রি / মোসকুয়ে ফায়াল* ) কোনাক্রি বোটানিকাল গার্ডেনের পূর্বদিকে এবং ডোনকা হাসপাতালের পাশে অবস্থিত গিনির কোনাক্রি-র একটি মসজিদ। 

মসজিদটি সৌদি আরবের বাদশাহ ফাহাদের অর্থায়নে আহমেদ সাকৌ ট্যুরের অধীনে নির্মিত হয়েছিল। এটি ১৯৮২ সালে খোলা হয়েছিল। এটি আফ্রিকার চতুর্থ বৃহত্তম মসজিদ এবং সাহারা-নিম্ন আফ্রিকার বৃহত্তম মসজিদ । মসজিদটি মহিলাদের জন্য উপর ভবনে ধারণক্ষমতা ২,৫০০ এবং পুরুষদের জন্য ১০,০০০ জন ধারণক্ষমতা নিচের ভবনে রয়েছে। মসজিদের বিশাল এসপ্ল্যানেডে অতিরিক্ত ১২,৫০০ জন পার্থনাকারীদের স্থান দেওয়া যেতে পারে । 

২০০৩ সালে সৌদি আরবের রাজ্য কর্তৃক ২০ বিলিয়ন জিএনএফের বৃহৎ অনুদান পাওয়া সত্ত্বেও মসজিদটি রক্ষণাবেক্ষণ, চলমান পানি এবং বিদ্যুতের অভাবে ভুগছে। 

শুক্রবার ২ অক্টোবর ২০০৯, ২৮ সেপ্টেম্বর গণহত্যার শিকার ৫৮ জন মানুষের লাশ মসজিদের সামনে এসপ্ল্যানেডে রাখা হয়েছিল। শোককারী ও বিক্ষোভকারীদের একটি বিশাল দেহ সেখানে উপস্থিত ছিল, যা পুলিশের সাথে সংঘর্ষের সূত্রপাত করেছিল। পুলিশ টিয়ার গ্যাস প্রয়োগ করে প্রতিক্রিয়া জানায়, যা মসজিদের অভ্যন্তরে প্লাবিত হয়েছিল।

তথ্যসূত্র
---------

1. ↑  Dominique Auzias; Jean-Paul Labourdette। "Mosquée Fayçal"। *Guinee* (French ভাষায়)। Petit Futé। আইএসবিএন 2-7469-2853-1। উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑  "SOS pour la Grande Mosquée Fayçal de Conakry"। *Guinée Conakry Info*। ১১ আগস্ট ২০০৮। ২০১৩-০২-১৮ তারিখে মূল থেকে আর্কাইভ করা। সংগ্রহের তারিখ ২০১২-০৭-১৮।
3. ↑  "Remise des corps à la grande mosquée de Fayçal : Les protestataires ont déchiré le boubou de l'imam, il n y a pas eu de prière du vendredi 2 octobre 2009"। *Guinee Live*। ২ অক্টোবর ২০০৯। ১৮ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২০১১-০৩-১৯।

আরো দেখুন
---------

* মসজিদের তালিকা
ইসমাইল আনোয়ার, তার নামে কাজী নজরুল ইসলাম কবিতাও লিখেছিলেন।
**তিন পাশা** ("স্বৈরাচারমূলক ত্রয়ী" বলেও পরিচিত) শব্দদ্বয় দ্বারা উসমানীয় সাম্রাজ্যের তিন ব্যক্তিত্ব যথাক্রমে যুদ্ধ মন্ত্রী আনোয়ার পাশা (১৮৮১–১৯২২);, অভ্যন্তরীণ মন্ত্রী তালাত পাশা (১৮৭৪–১৯২১); ও নৌ মন্ত্রী জামাল পাশাকে (১৮৭২–১৯২২) বোঝানো হয়। প্রথম বিশ্বযুদ্ধের সময় তারা সাম্রাজ্যে প্রভাবশালী ব্যক্তি ছিলেন।

ভূমিকা
------

পশ্চিমা পন্ডিতদের মতানুযায়ী ১৯১৩ এর অভ্যুত্থানের পর এই তিনজন ব্যক্তি কার্যত উসমানীয় সাম্রাজ্যের শাসক হয়ে উঠেন। তারা সর্ব-তুর্কিবাদী রাষ্ট্র গঠনের লক্ষ্যে কর্মরত কমিটি অব ইউনিয়ন এন্ড প্রগ্রেসের সদস্য ছিলেন। আনোয়ার পাশার ভাষ্যমতে এটি ছিল, "জিম্মি ব্যবস্থাকে স্থানান্তর করা," ।

তারা উসমানীয়-জার্মান মৈত্রীর মূল নিয়ামক ব্যক্তি ছিলেন। অক্ষশক্তির পক্ষে প্রথম বিশ্বযুদ্ধে উসমানীয় সাম্রাজ্য যোগদানেও তাদের গুরুত্বপূর্ণ ভূমিকা ছিল। জার্মানির সাথে মৈত্রীর ব্যাপারে জামাল পাশা বিরোধিতার সম্মুখীন হন। ফরাসি ও রুশ কূটনীতি উসমানীয় সাম্রাজ্যকে যুদ্ধ থেকে বিরত রাখতে চেষ্টা চালায়। কিন্তু জার্মানি প্রতিশ্রুতির ব্যাপারে চাপ দেয়। শেষ পর্যন্ত ২৯ অক্টোবর কৃষ্ণ সাগরে এডমিরাল উইলহেম সাউচন এসএমএস গোবেন, এসএমএস ব্রেসলাউ ও তুর্কি যুদ্ধজাহাজের একটি স্কোয়াড্রন কৃষ্ণ সাগরে নিয়ে আসেন এবং রুশ বন্দর ওডেসা, সেভাস্টোপল ও থিওডোসিয়া আক্রমণ করেন। বলা হয় যে, জামাল পাশা ১৯১৪ এর অক্টোবরের প্রথমদিকে এডমিরাল সাউচনকে আক্রমণের ব্যাপারে সম্মতি দেন।

ইসমাইল আনোয়ার শুধু একবার সামরিক কাজে (সারিকামিশের যুদ্ধ) অংশ নেন এবং তৃতীয় বাহিনী ধ্বংসের মধ্যে ফেলে দেন। সুয়েজের উপর হামলা ও আরব বিদ্রোহ আহমেদ জামালের বড় ব্যর্থতা ছিল।

আরও দেখুন
---------

* তরুণ তুর্কি বিপ্লব
* দ্বিতীয় সাংবিধানিক যুগ
* উসমানীয় অভ্যুত্থান
* আর্মে‌নীয় গণহত্যা

তথ্যসূত্র
---------

* Allen, W.E.D. and R. Muratoff. *Caucasian Battlefields: A History Of The Wars On The Turco-Caucasian Border, 1828-1921.* Cambridge: Cambridge University Press, 1953. 614 pp.
* Bedrossyan, Mark D. *The First Genocide of the 20th Century: The Perpetrators and the Victims.* Flushing, NY: Voskedar Publishing, 1983. 479 pp.
* Derogy, Jacques. *Resistance and Revenge: "Fun Times" The Armenian Assassination of the Turkish Leaders Responsible for the 1915 Massacres and Deportations.* New Brunswick, NJ: Transaction Publishers and Zoryan Institute, April 1990. 332 pp.
* Düzel, Neşe (2005-05-23). *"Ermeni mallarını kimler aldı?". Radikal. "Enver Paşa, Talat Paşa, Bahaittin Şakir gibi bir dizi insanın ailelerine maaş bağlanıyor... Bu maaşlar, Ermenilerden kalan mülkler, paralar ve fonlardan bağlanıyor."*
* Emin [Yalman], Ahmed. *Turkey in the World War.* New Haven, CT: Yale University Press, 1930. 310 pp.
* Joseph, John. *Muslim-Christian Relations and Inter-Christian Rivalries in the Middle East.* Albany: State Univ. of New York Press, 1983. 240 pp.
* Kayalı, Hasan. *"Arabs and Young Turks: Ottomanism, Arabism, and Islamism in the Ottoman Empire, 1908-1918"* 195 pp.
**সুতিয়াখালী সৌরবিদ্যুৎ উৎপাদন কেন্দ্র** বাংলাদেশের একটি সৌর বিদ্যুৎ উৎপাদন কেন্দ্র। নবায়নযোগ্য জ্বালানি ব্যবহারের মাধ্যমে সৌরবিদ্যুৎ উৎপাদনের লক্ষ্যে সরকারের পরিকল্পনার আওতায় ময়মনসিংহে ৫০ মেগাওয়াট সৌর বিদ্যুৎ উৎপাদন কেন্দ্র স্থাপনের কাজ শুরু হয় ২০১৭ সালে, এবং এর শতভাগ কাজ সম্পন্ন হয় ২০২০ সালে।

প্রকল্প
-------

নবায়নযোগ্য জ্বালানি ব্যবহার নিশ্চিতে সরকারি পরিকল্পনার আওতায় ২০১৭ সালে সৌরবিদ্যুৎ উৎপাদনের লক্ষ্যে ময়মনসিংহে ৫০ মেগাওয়াট বিদ্যুৎ উৎপাদন কেন্দ্র স্থাপনের কাজ শুরু হয়।

বাংলাদেশ সরকারের ব্যবস্থাপনায় মালয়েশিয়া ও সিঙ্গাপুরের যৌথ প্রতিষ্ঠান এইচডিএফসি সিনপাওয়ার লিমিটেড আইপিপি (ইন্ডিপেনডেন্ট পাওয়ার প্রোডিউসার) পদ্ধতিতে প্রায় ৮০০ কোটি টাকা ব্যয়ে প্রকল্পটি বাস্তবায়নে কাজ শুরু করে।

২০১৬ সালের শেষ দিকে বিদ্যুৎ ও জ্বালানি মন্ত্রণালয়ের সঙ্গে ‘বাস্তবায়ন চুক্তি’ এবং বিদ্যুৎ উন্নয়ন বোর্ডের সঙ্গে ‘বিদ্যুৎ ক্রয় চুক্তি’ স্বাক্ষরের পর ২০১৭ সালে ‘সুতিয়াখালী ৫০ মেগাওয়াট সৌরবিদ্যুৎ প্রকল্প’ নামে বাস্তবায়ন কাজ শুরু করা হয়।
প্রকল্পটির অধীনে অফিস ভবন, ব্রহ্মপুত্রের নদী শাসন বাঁধ, কাঁটাতারের বেড়া নির্মাণ, এক বর্গকিলোমিটার এলাকাজুড়ে সোলার প্লেট বসানো, দশটি বক্স ট্রান্সমিশনে সংযোগ প্রদান, সাব-স্টেশনসহ ১৩২ কেভিএ ট্রান্সমিশন টাওয়ার নির্মাণ, কেওয়াটখালীর জাতীয় গ্রিডলাইন পর্যন্ত চার কিলোমিটার আন্ডারগ্রাউন্ড কেবল স্থাপন এবং এক কিলোমিটার ওভারহেড ট্রান্সমিশন সঞ্চালন লাইন স্থাপনের কাজ করা হবে।

নির্মাণ
-------

বাংলাদেশ সরকারের ব্যবস্থাপনায় মালয়েশিয়া ও সিঙ্গাপুরের যৌথ প্রতিষ্ঠান এইচডিএফসি সিনপাওয়ার লিমিটেড আইপিপি বিদ্যুৎ উৎপাদন কেন্দ্রটি নির্মাণের দায়িত্ব পায়। প্রকল্পটির নির্মাণ কাজ শুরু হয় ২০১৭ সালে, মাননীয় প্রধানমন্ত্রী শেখ হাসিনা প্রকল্পটির নির্মাণকাজ উদ্বোধন করেন।

নির্ধারিত সময় ডিসেম্বর ২০২০ এর আগেই এর নির্মাণ কাজ শেষ হয়, কিছুদিন পরিক্ষামূলক উৎপাদন চলার পর বর্তমানে কেন্দ্রটি সম্পূর্ণ সক্রিয়ভাবে উৎপাদনশীল।

তথ্যসূত্র
---------

1. ↑  পাশা, জগলুল। "উদ্বোধনের অপেক্ষায় গৌরীপুরের সৌরবিদ্যুৎ প্রকল্প"। *Prothomalo*। সংগ্রহের তারিখ ২০২০-১১-৩০। [*স্থায়ীভাবে অকার্যকর সংযোগ*]
2. ↑  "ময়মনসিংহে দেশের সর্ববৃহৎ সৌর বিদ্যুৎ প্রকল্পের ৮৫ ভাগ কাজ সমাপ্ত | জাতীয়"। *ittefaq*। সংগ্রহের তারিখ ২০২০-১১-৩০। [*স্থায়ীভাবে অকার্যকর সংযোগ*]
3. 1 2 3  "উদ্বোধনের অপেক্ষায় দেশের সর্ববৃহৎ সৌর বিদ্যুৎ কেন্দ্র | কালের কণ্ঠ"। *Kalerkantho*। সংগ্রহের তারিখ ২০২০-১১-৩০।
4. ↑  gonews24.com। "দেশের সর্ববৃহৎ সৌর বিদ্যুৎ কেন্দ্র উদ্বোধনের অপেক্ষায়"। *gonews24*। সংগ্রহের তারিখ ২০২০-১১-৩০।
5. 1 2  "উদ্বোধনের অপেক্ষায় সর্ববৃহৎ সৌরবিদ্যুৎ প্রকল্প"। *সমকাল* (ইংরেজি ভাষায়)। সংগ্রহের তারিখ ২০২০-১১-৩০।
6. ↑  web@somoynews.tv। "উদ্বোধনের অপেক্ষায় দেশের সবচেয়ে বড় সৌরবিদ্যুৎ প্রকল্প"। *somoynews.tv* (ইংরেজি ভাষায়)। সংগ্রহের তারিখ ২০২০-১১-৩০।
7. ↑  "বাংলাদেশ বিদ্যুৎ উন্নয়ন বোর্ড"। *www.bpdb.gov.bd*। ২০২১-০২-২৭ তারিখে মূল থেকে আর্কাইভ করা। সংগ্রহের তারিখ ২০২০-১১-৩০।
8. ↑  "ময়মনসিংহে চালু হচ্ছে দেশের সর্ববৃহৎ সৌর বিদ‌্যুৎকেন্দ্র"। । সংগ্রহের তারিখ ২০২০-১১-৩০।  `|ওয়েবসাইট=` এ বহিঃসংযোগ দেয়া (সাহায্য)
9. ↑  "ADP Project Monitoring and Evaluation System"। *www.powerprojectbd.org*। সংগ্রহের তারিখ ২০২০-১১-৩০।
**প্রসন্নময়ী দেবী** (জন্ম: ১৮৫৬ অথবা ১৮৫৭ খ্রিষ্টাব্দ, ১৪ই আশ্বিন ১২৬৪ বঙ্গাব্দ - মৃত্যু: ২৫শে নভেম্বর ১৯৩৯) একজন বিশিষ্ট কবি এবং সাহিত্যিক। তিনি কবিতা ছাড়াও উপন্যাস, ভ্রমণকাহিনী এবং স্মৃতিকথা লিখেছিলেন।

প্রথম জীবন ও পরিবার
-------------------

কবি প্রসন্নময়ী দেবী বর্তমান বাংলাদেশের পাবনা জেলার হরিপুর গ্রামের চৌধুরী জমিদার বংশে ১৮৫৬ বা ১৮৫৭ খ্রিষ্টাব্দে জন্মগ্রহণ করেন। তার পিতার নাম দুর্গাদাস চৌধুরী। প্রসন্নময়ী ছিলেন তার প্রথম সন্তান। প্রসন্নময়ীর ছিল সাত ভাই। তাদের মধ্যে কলকাতা হাইকোর্টের বিচারপতি স্যার আশুতোষ চৌধুরী এবং সাহিত্যিক প্রমথ চৌধুরী উল্লেখযোগ্য। দশ বছর বয়সে প্রসন্নময়ীর বিবাহ হয় পাবনার গুণাইগাছা গ্রামের কৃষ্ণকুমার বাগচীর সাথে। বিবাহের মাত্র দুই বছর পরেই কৃষ্ণকুমার উন্মাদরোগগ্রস্ত হন। এর পর থেকে প্রসন্নময়ী তার শিশুকন্যা প্রিয়ম্বদাকে নিয়ে তার পিত্রালয়েই বাস করতেন।

এরপর প্রসন্নময়ীর পিতা তার মেয়ের কষ্ট দূর করার জন্য তাকে গৃহে উপযুক্ত শিক্ষা দিতে মনস্থ করেন। তাকে ইংরেজি ও সঙ্গীত শেখানোর জন্য ইউরোপিয়ান শিক্ষিকা নিযুক্ত করেন এবং নিজে তার বাংলা ও সংস্কৃত শিক্ষার ভার গ্রহণ করেন। ইংরেজি ও সঙ্গীত শিক্ষা বেশি অগ্রসর না হলেও পরবর্তীকালে প্রসন্নময়ী দেবী ইংরেজি শিখেছিলেন।

প্রসন্নময়ীর একমাত্র কন্যা প্রিয়ম্বদা দেবীর নাম বাংলা সাহিত্যে সুপরিচিত। তিনিও বিখ্যাত কবি ছিলেন।

সাহিত্যকর্ম
-----------

বারো বছর বয়সে প্রসন্নময়ী দেবীর কবিতার বই 'আধ আধ ভাষিণী' প্রকাশিত হয়। ১৮৭০ খ্রিষ্টাব্দে, ১২৭৬ বঙ্গাব্দে জি. পি. রায় অ্যান্ড কোম্পানি, প্রিন্টারস দ্বারা মুদ্রিত ও প্রকাশিত হয়েছিল। এই বইটিতে সতেরটি ছোট ছোট কবিতা ছিল।

প্রসন্নময়ীর দ্বিতীয় কবিতার বই 'বনলতা'। ১২৮৭ বঙ্গাব্দে শ্রীযুক্ত যোগেশ চন্দ্র বন্দ্যোপাধ্যায় দ্বারা ক্যানিং লাইব্রেরি কলকাতা থেকে এটি প্রকাশিত হয়। এই বইটিতে পঁচিশটি খণ্ড কবিতা ছিল। এর মধ্যে তিনটি কবিতা ইংরেজি কবিতার অনুবাদ। বনলতা কবির তরুণ বয়সের রচনা। বনলতা কাব্যগ্রন্থটি প্রকাশিত হওয়ার পর প্রসন্নময়ী সাহিত্য সমাজে পরিচিত হন। সেই আমলের সাহিত্য সমালোচক রাজনারায়ণ বসু যেমন এর প্রশংসা করেন তেমনই 'আর্য্যদর্শন', 'ইন্ডিয়ান নেশন', 'দ্য ইন্ডিয়ান মিরর', 'ব্রাহ্ম পাবলিক ওপিনিয়ন', 'ক্যালকাটা রিভিউ' প্রভৃতি পত্রিকায় এই বইয়ের উৎসাহব্যঞ্জক সমালোচনা প্রকাশিত হয়।

প্রসন্নময়ীর তৃতীয় গ্রন্থ 'নীহারিকা' প্রথম ভাগ ১২৯০ বঙ্গাব্দে প্রকাশিত হয়। এটির দ্বিতীয় ভাগ প্রকাশিত হয় ১৮১৮ শকাব্দে। 'নীহারিকা' প্রথম ভাগে মোট একুশটি কবিতা আছে। এতে তার কবিপ্রতিভা সম্পূর্ণ বিকশিত হয়েছিল। নীহারিকা দ্বিতীয় ভাগের কবিতার মধ্যে জীবনের নিগূঢ় রহস্য ব্যথা দেখা যায়। মোট আটত্রিশটি কবিতা নীহারিকাতে ছিল।

তার উপন্যাসগুলির মধ্যে 'অশোকা', 'পূর্বকথা', 'আর্যাবর্ত' উল্লেখযোগ্য।

তিনি যে সময়ে লিখতে আরম্ভ করেছিলেন সেই সময় ছিল বাংলার আধুনিক সাহিত্যের প্রারম্ভকাল। তিনি সেই সময়ের অনেক মাসিক পত্রে রচনা, গল্প ও কবিতা লিখেছিলেন। তারপরে তিনি 'ভারতবর্ষ', 'মানসী ও মর্ম্মবাণী' ও 'মাতৃমন্দির' প্রভৃতি পত্রিকাতে রচনা প্রকাশ করেন।

তথ্যসূত্র
---------

1. 1 2 3  *সংসদ বাঙালি চরিতাভিধান - সাহিত্য সংসদ*।
2. 1 2 3 4 5 6 7 8  *বঙ্গের মহিলা কবি - যোগেন্দ্রনাথ গুপ্ত*।
**বাংলাদেশ জার্নালস অনলাইন** (ইংরেজি:Bangladesh Journals OnLine(**BanglaJOL**)) বৈজ্ঞানিক প্রকাশনা প্রাপ্তি বিষয়ক আন্তর্জাতিক সংঘ বা ইন্টারন্যাশনাল নেটওয়ার্ক ফর দ্য অ্যাভেইলবিলিটি অব সায়েন্টিফিক পাবলিকেশন্স (আইএনএএসপি) পরিচালিত একটি কর্মসূচি। ব্রিটিশ সরকারের আন্তর্জাতিক সহায়তা বিভাগের অর্থায়নে ওপেন অ্যাক্সসেস জনপ্রিয়তার লক্ষ্যে পরিচালনা করা হচ্ছে এই প্রকল্পটি।

এই তথ্য-তালিকায় বাংলাদেশ থেকে প্রকাশিত জার্নাল ও নিবন্ধসমূহ সংরক্ষণ করা হচ্ছে। অনলাইন ও ছাপার কাগজের জার্নালসমূহ সংরক্ষণ করা হচ্ছে।  আইএনএএসপি ২০০৭ সালে এই কর্মসূচি চালু করে।

আরো দেখুন
---------

* বাংলাদেশ বায়োএথিক্স সোসাইটি

তথ্যসূত্র
---------

1. ↑  "DFID"। DFID। সংগ্রহের তারিখ ২০১৩-০৩-২৯।
2. ↑  "BanglaJOL Newsletter No.8 December 2011" (PDF)। সংগ্রহের তারিখ ২০১৩-০৩-২৯।
3. ↑  "DFID - Uncovering Hidden Research"। ৩ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১৯ অক্টোবর ২০১৫।
4. ↑  "Agricultural Information Management Standards (AIMS)"। Aims.fao.org। ২০১০-১২-১৫। ২০১৬-০২-০৪ তারিখে মূল থেকে আর্কাইভ করা। সংগ্রহের তারিখ ২০১৩-০৩-২৯।

বহিঃসংযোগ
---------

* www.banglajol.info
**ভিয়েনা বিশ্ববিদ্যালয়** (ইংরেজি: University of Vienna) ইউরোপের প্রাচীন বিশ্ববিদ্যালয়গুলোর মধ্যে অন্যতম। এটি ১৩৬৫ খ্রিষ্টাব্দে অস্ট্রিয়ার রাজধানী ভিয়েনা শহরে স্থাপিত হয়। ২০১৫ খ্রিষ্টাব্দে এই বিশ্ববিদ্যালয়ের ৬৫০তম প্রতিষ্ঠা বার্ষিকী উদযাপিত হয়েছে। এটি মধ্য ইউরোপের বৃহত্তম শিক্ষাপ্রতিষ্ঠান যার ছাত্র সংখ্যা ৯৪ হাজার (২০১৬)। প্রায় ৬০টি স্থান নিয়ে এই বিশ্ববিদ্যালয়ের ক্যাম্পাত গঠিত, তবে প্রধান ভবনটি ভিয়েনার রিং স্ট্রাসে-তে অবস্থিত। এখানে রয়েছেন ১৫ জন নোবেল বিজয়ী যাদের অনেকেই এই বিশ্ববিদ্যালয়ের শিক্ষার্থী ছিলেন। 

ভিয়েনা বিশ্ববিদ্যালয়ে বিভিন্ন ক্ষেত্রে ১৮১টির বেশি ডিগ্রি প্রোগ্রাম পড়ার সুযোগ রয়েছে। এর মধ্যে ২২টি ব্যাচেলর, ১১০টি মাস্টার্স ও ৪৯টি ডিপ্লোমা প্রোগ্রাম। এছাড়া ৮০টি ক্ষেত্রে পিএইচডি প্রোগ্রামে পড়াশোনার সুযোগ রয়েছে। ভিয়েনা বিশ্ববিদ্যালয়ে সেমিস্টার পদ্ধতি প্রচলিত। প্রতিটি শিক্ষাবছরে দুটি সেমিস্টার রয়েছে। একটি সামার, অন্যটি উইন্টার সেমিস্টার। আন্তর্জাতিক শিক্ষার্থীদের সামার সেমিস্টারে ভর্তির জন্য আবেদনের শেষ তারিখ সাধারণত ফেব্রুয়ারি মাসেই হয়ে থাকে। অন্যদিকে উইন্টার সেমিস্টারের আবেদন প্রক্রিয়া শেষ হয় সেপ্টেম্বর মাসে। ব্যাচেলর্স প্রোগ্রামগুলোর বেশিরভাগই তিন বছর মেয়াদি।

আন্তর্জাতিক অভিবন্দনা
---------------------

২০০৯ সালে বিশ্বের বিশ্ববিদ্যালয়ের তালিকায়, ভিয়েনার বিশ্ববিদ্যালয় সর্বোচ্চ ২০০টির মধ্যে ছিল।

| বছর | সারি (পরিবর্তন) |
| --- | --- |
| ২০০৫ | **৬৫** |
| ২০০৬ | ৮৭ (হ্রাস ২২) |
| ২০০৭ | ৮৫ (বৃদ্ধি ২) |
| ২০০৮ | ১১৫ (হ্রাস ৩০) |
| ২০০৯ | ১৩২ (হ্রাস ১৭) |

তথ্যসূত্র
---------

1. ↑  "About the University of Vienna"। *University of Vienna*। ২০০৯-০৭-০৭ তারিখে মূল থেকে আর্কাইভ করা। সংগ্রহের তারিখ ২০০৯-০৭-২৬।
2. ↑  ভিয়েনা বিশ্ববিদ্যালয়ের তথ্যতীর্থ
3. ↑  "www.samakal.com.bd"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৫ মে ২০১০।

বহিঃসংযোগ
---------

* University of Vienna (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* চেক প্রজাতন্ত্র
* সুইডেন

 |
| বৈজ্ঞানিক ডাটাবেজ | 
* সিআইএনআইআই (জাপান)

 |
| অন্যান্য | 
* মিউজিকব্রেইন্‌জ স্থান
* সুডক (ফ্রান্স)
	+ ১

 |
**ঘুমুর নৃত্য** ভারতের ওড়িশা রাজ্যের কালাহান্ডি জেলার একটি লোকনৃত্য। এটি লোকনৃত্য হিসাবে শ্রেণীবদ্ধ করা হয়েছে কারণ ঘুমুরার পোশাকের ধরনটি উপজাতীয় নৃত্যের মতো, তবে ভারতের অন্যান্য ধ্রুপদী নৃত্যের সাথে ঘুমুরার মুদ্রা এবং নৃত্যের ধরনগুলোর সঙ্গে সম্পর্কে যুক্ত রয়েছে।

ঐতিহ্যবাহী ঘুমুরার পোশাক পরিহিত একজন শিল্পী

উৎপত্তি ও ইতিহাস
----------------

ওড়িশা আদিবাসী ক্রীড়া প্রতিযোগিতার সময় ঘুমুরা নৃত্য।
### পৌরাণিক কাহিনী

ঐতিহাসিক প্রমাণের পাশাপাশি, ঘুমুরা নৃত্যের উৎপত্তি জনসাধারণের দৃষ্টিভঙ্গি এবং পৌরাণিক কাহিনী বিবেচনায় নেওয়া হয়েছে। পৌরাণিক কাহিনী অবলম্বনে কবি শিবম ভাসিন পান্ডা ১৯৫৪ সালে 'ঘুমুরা জন্ম বিধান' রচনা করেন। নন্দিনী ভাসিন এবং গগনেশ্বর ঘুমুরার উৎপত্তি সম্পর্কিত একটি পৌরাণিক কাহিনীও বর্ণনা করেছেন, যেখানে তারা বর্ণনা করেছেন যে চন্দ্র ধ্বজা মূলত নৃত্যটি প্রতিষ্ঠা করেছিলেন এবং পরে এটি একটি দানব - কার্তবীর্য অসুর দখল করে নিয়েছিল। চণ্ডী পুরাণ অনুসারে, শক্তির শাশ্বত দেবতা দুর্গা স্বর্গের সমস্ত দেব-দেবীকে দানব রাজা মহিষাসুরকে হত্যা করার জন্য যন্ত্র হিসেবে একটি করে অস্ত্র এবং বাহন ধার দিতে বলেছিলেন। সংগৃহীত যুদ্ধ-বাদ্যযন্ত্রগুলোর মধ্যে একটি ছিল ঘুমুরা বাদ্যযন্ত্র যা ভগবান শিবের বাদ্যযন্ত্র ডম্বরু এবং দেবী সরস্বতীর বীণার সংমিশ্রণে গঠিত হয়েছিল। মহাভারত অনুসারে, যুদ্ধের সময় দেব-দেবীরা ঘুমুরাকে বাদ্যযন্ত্র হিসাবে ব্যবহার করতেন। সরল মহাভারত অনুসারে, সত্যযুগ-জেনাবলী-পাটনার সময় মহিষাসুরের নাতি রাজা গোগিঙ্গ দৈত্যের রাজধানী ছিল। সেই যুগের মহিষাসুর জেনাবলী-পাটনাকে অনেকেই আজকের জুনাগড় বলে মেনে নেন। যাইহোক, মহাভারতের মধ্য পার্বে, ঘুমুরার বর্ণনা সহ গোসিং দৈত্যের হত্যার কথা উল্লেখ করা হয়েছে। সরলা দাস এটিকে মহিষাসুরের রণ-বাদ্য (যুদ্ধ সংগীত) হিসাবেও বর্ণনা করেছেন।

তথ্যসূত্র
---------

1. ↑  K.B. Nayak, "Ghumura" Folk Dance-A Glory of Kalahandi, in *Tribal Dances of India*, edited by R.D. Tribhuwan, P.R. Tribhuwan, New Delhi, 1999, p. 79–89
2. ↑  Loka Nutrya Ghumura, Edited by Parameswar Mund, Mahabir Sanskrutika Anusthan, June 2002
**ফরিদে মাশিনী** (ইংরেজি: Farideh Mashini‎; ১৯৬০ – ৩০ মে ২০১২) ছিলেন একজন ইরানি গবেষক, ইসলামী নারীবাদী, নারী অধিকার কর্মী এবং সংস্কারবাদী। তিনি সংস্কারবাদী দল, ইসলামিক ইরান পার্টিসিপেশন ফ্রন্ট, এবং ইরানে নারী অধিকার আন্দোলনে সদস্য ছিলেন। মহিলা অংশগ্রহণ ফ্রন্টের সচিব এবং ইরানের মহিলা অধ্যয়ন কেন্দ্রের গবেষক। ৩০ মে ২০১২ সালে তিনি ক্যান্সারে আক্রান্ত হয়ে মারা যান।

দর্শন
-----

ফরিদাহ মাশিনি বিশ্বাস করতেন যে, "কুরআনে যা লেখা আছে এবং নারীদের বিরুদ্ধে বৈষম্যের সকল প্রকারের বিলোপ সংক্রান্ত কনভেনশন (সিইডিএডব্লিউ) এর কোন বিরোধ নেই" এবং "সিইডিএডব্লিউ অনুসরণ করে আমাদের বিশ্বের কাছে একটি উদাহরণ হওয়া উচিত এবং আমাদের নারীদের ভবিষ্যৎ উন্নীত করা উচিৎ। "

আরও দেখুন
---------

* শাদী আমিন
* রয়া তলুই

তথ্যসূত্র
---------

1. 1 2  "Iranian Women's Day July 2005"। UNICEF। সেপ্টেম্বর ২১, ২০১৭ তারিখে মূল থেকে আর্কাইভ করা। সংগ্রহের তারিখ জুন ১, ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  درگذشت فریده ماشینی، عضو جبهه مشارکت و فعال حقوق زنان  ওয়েব্যাক মেশিনে আর্কাইভকৃত ২৪ এপ্রিল ২০১৭ তারিখে جرس
3. ↑  فریده ماشینی، فعال حقوق زنان، درگذشت رادیو زمانه
4. ↑  فریده ماشینی، فعال حقوق زنان و فعال سیاسی اصلاح‌طلب، درگذشت رادیو فردا
5. ↑  فریده ماشینی، فعال زنان، درگذشت  আর্কাইভইজে আর্কাইভকৃত ২০১২-০৮-০২ তারিখে ایلنا
**ভাইপারিডি** (ইংরেজি: Viperidae), যা **ভাইপার** বা **ভাইপারিডস** নামেও পরিচিত। এটি পৃথিবীতে প্রাপ্ত বিষধর সাপসমূহের চারটি পরিবারের একটি। অ্যান্টার্কটিকা, অস্ট্রেলিয়া, নিউ জিল্যান্ড, আয়ারল্যান্ড, মাদাগাস্কার, হাওয়াই, এবং আর্কটিক মেরুবৃত্তীয় অঞ্চল ব্যতীত সারা বিশ্ব জুড়েই এটির বিস্তৃতি লক্ষ্য করা যায়। এই পরিবারভুক্ত প্রায় সকল সাপেরই লম্বা ও কার্যকারী বিষদাঁত আছে, যা আক্রান্তের দেহে বিষ প্রবেশের সময় গভীরভাবে দাঁত ফোটাতে পারে। এখন পর্যন্ত এই পরিবারের চারটি উপ-পরিবার পাওয়া যায়।

বর্ণনা
------

সমস্ত ভাইপারিডের তুলনামূলকভাবে দীর্ঘ সলোনোগ্লাইফাস (ফাঁকা) বিষদাঁত রয়েছে যা চোখের ঠিক পেছনের দিকে উপরের চোয়ালের পিছনের দিকে অবস্থিত গ্রন্থিগুলি থেকে বিষ প্রয়োগ করতে ব্যবহৃত হয়। দুটি বিষদাঁতের প্রতিটি মুখের সামনের দিকে একটি সংক্ষিপ্ত ম্যাক্সিলারি হাড়ের উপরে থাকে যা পিছন দিকে ঘুরতে পারে। স্বাভাবিক অবস্থায় বিষদাঁতগুলি মুখের উপরের চোয়ালে একটি ঝিল্লীবেষ্টিত খাপের মধ্যে ভাঁজ হয়ে থাকে। ঘূর্ণন ব্যবস্থাটি খুব লম্বা বিষদাঁতগুলি তুলনামূলকভাবে ছোট মুখে জায়গা করে নিতে সাহায্য করে। বাম এবং ডান পাশের বিষদাঁতগুলি একসাথে বা স্বাধীনভাবে ঘোরানো যায়। আক্রমণের সময় মুখটি প্রায় ১৮০ ডিগ্রী খুলতে পারে এবং ম্যাক্সিলাটি আরও ঘন হয়ে বিষদাঁতগুলি যথাসম্ভব দেরীতে বের করে যাতে ক্ষয়ক্ষতি না ঘটে।

ভৌগোলিক বিস্তৃতি
----------------

ভাইপারিডি পরিবারভুক্ত সাপের বিস্তৃতি দেখা যায় আমেরিকা, আফ্রিকা ও ইউরেশিয়া অঞ্চলে। আমেরিকায় দক্ষিণ কানাডা থেকে দক্ষিণ দিকে যুক্তরাষ্ট্র, মেক্সিকো, মধ্য আফ্রিকা, এবং দক্ষিণ আমেরিকার আর্জেন্টিনা পর্যন্তও এ সাপ দেখতে পাওয়া যায়। আফ্রিকা হয়ে ইউরেশীয় অঞ্চলে ও স্পেন, ইংল্যান্ড, পশ্চিমের স্ক্যান্ডিনেভীয় অঞ্চলসমূহে, আর্কটিক মেরুবৃত্তীয় অঞ্চল, পূর্বের ওখট্‌স্ক সাগরীয় অঞ্চল, আরবীয় সমভূমি, ভারত, এবং উপকূলীয় দক্ষিণ-পূর্ব এশিয়া (জাভা, সেলেবেস, ফিলিপাইন) সহ বিস্তীর্ণ এলাকা জুড়ে এই সাপের বিচরণ লক্ষ্য করা যায়। পৃথিবীতে অ্যান্টার্কটিকা ও অস্ট্রেলিয়া ব্যতীত সমস্ত মহাদেশগুলোতেই ভাইপারিডি পরিবারভুক্ত সাপের অস্তিত্ব আছে।

তথ্যসূত্র
---------

1. 1 2  McDiarmid RW, Campbell JA, Touré T. 1999. Snake Species of the World: A Taxonomic and Geographic Reference, vol. 1. Herpetologists' League. আইএসবিএন ১-৮৯৩৭৭৭-০০-৬ (series). আইএসবিএন ১-৮৯৩৭৭৭-০১-৪ (volume).
2. ↑  "Viperidae"। ইন্টিগ্রেটেড ট্যাক্সোনোমিক ইনফরমেশন সিস্টেম। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
উইকিমিডিয়া কমন্সে **উপ্পাতাসান্তি প্যাগোডা** সংক্রান্ত মিডিয়া রয়েছে।

**উপ্পাতাসান্তি প্যাগোডা** (বর্মী: ဥပ္ပါတသန္တိစေတီတော်, অফিসিয়ালভাবে ဥပ္ပါတသန္တိစေတီတော်မြတ်ကြီး [ʔoʊʔpàta̰ θàɴdḭ zèdìdɔ̀]; "শান্তির প্যাগোডা" নামেও অভিহিত) মায়ানমারের নবীন রাজধানী নেপিয়েদতে অবস্থিত। যেখানে বুদ্ধের দাতের সংরক্ষিত স্মৃতিচিহ্ন সংরক্ষণ করা আছে আছে। এটি আকারে প্রায় মায়ানমারের সাবেক রাজধানী ইয়াংগুনের "শ্বেদাগণ প্যাগোডা"-র মত যার উচ্চতা ৯৯ মিটার (৩২৫ ফুট)। এই প্যাগোডা "শ্বেদাগণ প্যাগোডা" থেকে মাত্র ৩০ সেন্টিমিটার ছোট।

ইতিহাস
------

এই প্যাগোডাটি স্থাপিত হয়েছে তেমন বেশি দিন হয়নি। এর নির্মানকাজ শুরু হয় ২০০৬ সালের ১২ই নভেম্বর এবং শেষ হয় ২০০৯ সালের মার্চ মাসে। এই প্যাগোডাটি মায়ানমারের রাষ্ট্রীয় শান্তি ও উন্নয়ন পরিষদের প্রধান থান শোর অধীনে নির্মিত হয়।

স্থাপনার অংশ
------------

1. মহা পাসাদাভূমি গান্ধকুঠি চেম্বারে মহা সুতায়ুংপিয়ি বুদ্ধের ছবি
2. প্যাগোডার অবতল গুহায় বুদ্ধের চারটি প্রাচীন ছবি
3. ১০৪ ফুট উচ্চতাসম্পন্ন পতাকাদন্ড
4. বৃহৎ বো গাছ সমৃদ্ধ বো ট্রি বাগান ও ২৮টি বুদ্ধের ছবি
5. ১৮০টি বো গাছ সমৃদ্ধ বো ট্রি বাগান
6. শিন উপাজ্ঞুতা চেম্বারের সাথে মার্লিনি মঙ্গলা লেক
7. ইউথোঙ্গামা সমন্বিত হল
8. চেতিয়াপালা চেম্বার
9. সাঙ্গা যম হোস্টেল
10. সাসানা মহা বেকিমান্দ্ব ভবন
11. প্যাগোডা জাদুঘর
12. পিটাকাট ভবন ও ধর্মীয় ঐতিহাসিক দলিল-দস্তাবেজের সংরক্ষণাগার

গ্যালারি
--------

*

তথ্যসূত্র
---------
**নজর মোহাম্মদ** (উর্দু: نذر محمد‎‎; জন্ম: ৫ মার্চ, ১৯২১ - মৃত্যু: ১২ জুলাই, ১৯৯৬) তৎকালীন ব্রিটিশ ভারতের লাহোর এলাকায় জন্মগ্রহণকারী প্রথিতযশা পাকিস্তানি আন্তর্জাতিক ক্রিকেটার, কোচ ও দল নির্বাচক ছিলেন। পাকিস্তান ক্রিকেট দলের অন্যতম সদস্য ছিলেন তিনি। ১৯৫২ সালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ক্রিকেটে উত্তর ভারত দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে বোলিং করতেন তিনি।

প্রথম-শ্রেণীর ক্রিকেট
---------------------

পাঁচ ভাই-বোনের মধ্যে তিনি সর্বকনিষ্ঠ ছিলেন। লাহোরের ইসলামিয়া কলেজে পড়াশুনো করেছিলেন নজর মোহাম্মদ। বড় দুই ভাই শরীফ ও সুলতানের পদাঙ্ক অনুসরণ করে ক্রিকেটের দিকে ঝুঁকে পড়েন। ১৯৪০-৪১ মৌসুম থেকে ১৯৫২-৫৩ মৌসুম পর্যন্ত নজর মোহাম্মদের প্রথম-শ্রেণীর খেলোয়াড়ী জীবন চলমান ছিল।

আন্তর্জাতিক ক্রিকেট
-------------------

সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন নজর মোহাম্মদ। ১৬ অক্টোবর, ১৯৫২ তারিখে দিল্লিতে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ১২ ডিসেম্বর, ১৯৫২ তারিখে কলকাতায় একই দলের বিপক্ষে সর্বশেষ টেস্টে অংশ নেন তিনি। নিজস্ব শেষ টেস্টে ৫৫ ও ৪৭ রান করেন।

অক্টোবর, ১৯৫২ সালে পাকিস্তান দলের সাথে ভারত গমন করেন। সিরিজের দ্বিতীয় টেস্টে অংশ নেন তিনি ও দলের প্রথম টেস্ট বিজয়ে ভূমিকা রাখেন। পাকিস্তানের পক্ষে প্রথম টেস্ট খেলোয়াড় হিসেবে সেঞ্চুরি করার গৌরব অর্জন করেন। এছাড়াও, প্রথম খেলোয়াড় হিসেবে এ মাঠে পুরো টেস্টে মাঠে অবস্থান করেন। উদ্বোধনী ব্যাটসম্যান হিসেবে শুরু থেকে শেষ পর্যন্ত অপরাজিত থাকেন। পাকিস্তানের সংগৃহীত ৩৩১ রানের মধ্যে তিনি ৮ ঘণ্টা ৩৫ মিনিট ব্যাটিং করে অপরাজিত ১২৪ রান তুলেছিলেন। ঐ টেস্টে তার দল ইনিংস ব্যবধানে জয় পেয়েছিল।

অবসর
----

ভারতের বিপক্ষে সিরিজ খেলার পরপরই হাতে আঘাত পান। এরফলে, তার খেলোয়াড়ী জীবনের আকস্মিক সমাপ্তি ঘটে। ওমর নোমানের ভাষ্য অনুযায়ী জানা যায় যে, তার এ আঘাতের পিছনে গল্প লুকিয়ে আছে। বিখ্যাত চলচ্চিত্র অভিনেত্রী নূর জাহানের গৃহের জানালা থেকে লাফিয়ে পড়লে তার এ আঘাতপ্রাপ্তি ঘটে। এ সময় তার স্বামী শওকত হোসেন রিজভী অপ্রত্যাশিতভাবে বাড়ি ফিরে তাদেরকে দেখে হতবাক হয়েছিলেন। এছাড়াও, ঐ সময়ে স্থানীয় সংবাদপত্রগুলো নূর জাহান ও নজর মোহাম্মদের আবেগঘন সম্পর্কের কথা ক্রমাগত প্রকাশ করে যাচ্ছিল।

খেলোয়াড়ী জীবন শেষে কোচ, দল নির্বাচকের ভূমিকায় অবতীর্ণ হয়েছিলেন। ১২ জুলাই, ১৯৯৬ তারিখে ৭৫ বছর বয়সে লাহোরে নজর মোহাম্মদের দেহাবসান ঘটে। ব্যক্তিগত জীবনে বিবাহিত ছিলেন তিনি। তার সন্তান মুদাসসর নজর ১৯৭০ ও ১৯৮০-এর দশকে পাকিস্তানের পক্ষে অনেকগুলো বছর প্রতিনিধিত্ব করেছিলেন।

তথ্যসূত্র
---------

1. 1 2  "An Australian menace"। *ESPN Cricinfo*। সংগ্রহের তারিখ ৭ মার্চ ২০১৭।
2. ↑  India v Pakistan, Lucknow, 1952–53, Retrieved 31 Jan 2016
3. ↑  *Wisden* 1997, p. 1411. Retrieved 31 Jan 2016
4. ↑  Omar Noman, *Pride and Passion: An Exhilarating Half Century of Cricket in Pakistan*, OUP, Karachi, 1998, p. 82.

আরও দেখুন
---------

* ওয়াকার হাসান
* আবদুল হাফিজ কারদার
* পাকিস্তানি টেস্ট ক্রিকেটারদের তালিকা
* ১৯৫২-৫৩ পাকিস্তান ক্রিকেট দলের ভারত সফর

বহিঃসংযোগ
---------

* ইএসপিএনক্রিকইনফোতে নজর মোহাম্মদ উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে নজর মোহাম্মদ  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
তৈমুরিদ সাম্রাজ্যের প্রতিষ্ঠাতা টেমেরলেন দ্য কনকারর ।
**চতুর্দশ শতাব্দী** হল ১৩০১ সালের ১ জানুয়ারী থেকে ১৪০০ সালের ৩১শে ডিসেম্বর পর্যন্ত স্থায়ী সময়কাল। অনুমান করা হয় যে, এ শতাব্দীতে ইউরোপ ও মঙ্গোল সাম্রাজ্য উভয়েই রাজনৈতিক এবং প্রাকৃতিক বিপর্যয়ে ৪৫ মিলিয়নেরও বেশি মানুষের মৃত্যু হয়। তবে পশ্চিম আফ্রিকা এই শতাব্দীতে অর্থনৈতিক প্রবৃদ্ধি ও সমৃদ্ধি অনুভব করেছিল। 

ইউরোপে, কালো মৃত্যুতে ২৫ মিলিয়নের বেশি জীবন ধ্বংস হয়েছিল, যা ইউরোপীয় মোট জনসংখ্যার এক তৃতীয়াংশকে নিশ্চিহ্ন করে দিয়েছিল।  ইংল্যান্ডের রাজ্য ও ফ্রান্সের রাজ্য চার্লস চতুর্থ রাজার মৃত্যুর পর দীর্ঘ একশ বছরের যুদ্ধে লড়াই করেছিল। তখন ফ্রান্স ইংল্যান্ডের রাজা এডওয়ার্ড কর্তৃক ফরাসি সিংহাসনের দাবিতে নেতৃত্ব দেয়। এই সময়কালকে বীরত্বের উচ্চতা হিসাবে বিবেচনা করা হয়। ইংল্যান্ড ও ফ্রান্স উভয়ের জন্যই শক্তিশালী পৃথক পরিচয়ের সূচনা হয় এবং সেই সাথে ইতালীয় রেনেসাঁ ও উসমানীয় সাম্রাজ্যের ভিত্তি চিহ্নিত করা হয়।

এশিয়ায়, তৈমুর লং তৈমুরি সাম্রাজ্য প্রতিষ্ঠা করেন, যা ইতিহাসের তৃতীয় বৃহত্তম সাম্রাজ্য ছিল এবং তা একক বিজয়ী দ্বারা প্রতিষ্ঠিত হয়। পণ্ডিতরা অনুমান করে যে তৈমুরের সামরিক অভিযানের ফলে বিশ্বে ১৭ মিলিয়ন মানুষের মৃত্যু হয়, যা তৎকালীন বিশ্বের জনসংখ্যার ৫ % ছিল। 

আরব বিশ্বে, ইতিহাসবিদ, রাষ্ট্রবিজ্ঞানী ইবনে খালদুন ও অভিযাত্রী ইবনে বতুতা উল্লেখযোগ্য অবদান রাখেন এবং ভারতে বাংলাসালতানাত দিল্লি সালতানাত থেকে বিভক্ত হয়, যা বিশ্বের একটি প্রধান বাণিজ্য দেশ ছিল। সালতানাতকে ইউরোপীয়রা বাণিজ্যের জন্য সবচেয়ে ধনী দেশ হিসাবে বর্ণনা করেছিল। মঙ্গোলদের চীন থেকে বিতাড়িত করা হয়। ইল্খানাতের পতন ঘটে ও চাগতাই খানাত দ্রবীভূত হয়ে দুটি অংশে বিভক্ত হয় এবং গোল্ডেন হোর্ড পূর্ব ইউরোপে একটি মহান শক্তি হিসাবে তার অবস্থান হারায়।

আফ্রিকায়, ধনী মালি সাম্রাজ্য সোনার একটি বিশাল উৎপাদক ছিল, যা মধ্যযুগের সবচেয়ে ধনী ব্যক্তি এবং সম্ভবত সর্বকালের সবচেয়ে ধনী ব্যক্তি মালির মানসা মুসার শাসনামলে আঞ্চলিক ও অর্থনৈতিক উচ্চতায় পৌঁছেছিল।  

আমেরিকায়, মেক্সিকা তেনোচতিৎলান শহর প্রতিষ্ঠা করে, যখন মিসিসিপীয়রা মাউন্ড শহর কাহোকিয়া পরিত্যক্ত হয়।

তথ্যসূত্র
---------

1. ↑  Black Death, Encyclopaedia Britannica
2. ↑  Nanda, J. N (2005). *Bengal: the unique state*। Concept Publishing Company. p. 10.। ২০০৫। আইএসবিএন 978-81-8069-149-2।
3. ↑  Thad Morgan, "This 14th-Century African Emperor Remains the Richest Person in History"  ওয়েব্যাক মেশিনে আর্কাইভকৃত ২০১৯-০৫-০১ তারিখে, *History.com,* March 19, 2018
4. ↑  Davidson, Jacob (জুলাই ৩০, ২০১৫)। "The 10 Richest People of All Time"। *Money.com*। জুন ৯, ২০২২ তারিখে মূল থেকে আর্কাইভ করা। সংগ্রহের তারিখ জানুয়ারি ৫, ২০১৭।
উপগ্রহ থেকে হিমালয় পর্বতমালার একটি অংশ
'ভঙ্গিল পর্বত' মূলতঃ উঁচু-নিচু ভাজ বিশিষ্ট পর্বত। ভূ-পৃষ্ঠের কোনো অংশে প্রবল পার্শ্ব চাপের ফলে ভু-ভাগে ক্রমোন্নতি-অবনতির সৃষ্টি হলে সেই স্থানটিতে ভঙ্গিল পর্বত সৃষ্টি হয়। এধরনের পর্বতগুলো কখনো কখনো ৫০০০ মিটারেরও অধিক উচ্চতা সম্পন্ন হয়ে থাকে। পৃথিবীর প্রধান পার্বত্য অঞ্চলগুলোতে এই ধরনের পর্বতের আধিক্য দৃষ্টিগোচর হয়। হিমালয়, আল্পস, আটলাস প্রভৃতি ভঙ্গিল পর্বতের প্রকৃষ্ট উদাহরণ।

সৃষ্টির কারণ
------------

ভঙ্গিল পর্বত সৃষ্টির কারণ হলো ভূ-ত্বকের শিলারাশিতে **প্রবল পার্শ্ব চাপ**। তবে এই পার্শ্ব চাপের উদ্ভব ঠিক কীভাবে ঘটেছে সেই সম্পর্কে অবশ্য ভূ-ত্ত্ববিদগণের মধ্যে মতভেদ রয়েছে। এই সম্পর্কিত প্রধান প্রধান ধারণাগুলো হলোঃ

* পৃথিবীর অভ্যন্তরস্থঃ শিলাসমূহের তাপ হ্রাসের হারের পার্থক্য -

উত্তপ্ত পৃথিবীর শীতলতা লাভের সময় এর শিলাসমূহের গাঠনিক ও ভৌতগুণাবলীর ভিন্নতার কারণে কোনো কোনো শিলা বা স্থান অধিক দ্রুত শীতল হলেও এর পার্শ্ববর্তী শিলা বা স্থানগুলো তখনও উত্তপ্ত অবস্থায় থাকার ফলে তাদের মধ্যে একপ্রকার টানের সৃষ্টি হয়; যার ফলে এধরনের স্থানগুলোতে অসমান ভূমিরূপ সৃষ্টি হয়।

* ভাসমান ভূ-ভাগ বিষয়ক মতবাদ -

আলফ্রেড ওয়েগনার তার **ভাসমান ভূ-ভাগ** বিষয়ক ধারনায় এই মতবাদ ব্যক্ত করেন যে, পৃথিবীর প্রধান প্রধান প্লেটগুলো সর্বদা সচল থাকার ফলে যখন সেগুলো পরস্পর সন্নিকটবর্তী হয় তখন তাদের পার্শ্ব-সীমাস্থঃ ভূ-ভাগ প্রবল চাপে উথ্খিত ও অবনত হয়ে ভঙ্গিল পর্বতের সৃষ্টি করে।

* ভূ-আন্দোলনের ফলে -

ভূ-অভ্যন্তরে বা এর বহিঃভাগে নানাবিধ কারণে ভূ-আলোড়নের সৃষ্টি হয়। কখনো কখনো এসকল প্রবল ভূ-আন্দোলনের ফলে শিলা সমূহে প্রবল চাপ পড়ে, ফলে সেসব স্থানের ভূ-ভাগে উন্নতি-অবনতির দ্বারা ভঙ্গিল পর্বতের সৃষ্টি হয়।

* ভূ-অভ্যন্তরে বিভিন্ন ক্রিয়া-প্রতিক্রিয়ার ফলে -

ভূ-অভ্যন্তরে বিভিন্ন তেজষ্ক্রিয় পদার্থের উপস্থিতি, পানির প্রবেশ, তাপমাত্রার হ্রাস বা বৃদ্ধি, চাপের হ্রাস বা বৃদ্ধি প্রভৃতি কারণে সাম্যাবস্থার বিপর্যয় ঘটে এবং এর ফলে ভূ-পৃষ্ঠের উর্দ্ধাংশে ভাজের সৃষ্টি হয়।

* পাললিক শিলার সঞ্চয়নের ফলে -

নিম্নভূমিতে পাললিক শিলার সঞ্চয়নের ফলে কালক্রমে সেখানে বায়ু-পানির প্রবাহ ও তাপ ও চাপের প্রভাবে ভূমির উন্নতি ও অবনতি ঘটার মাধ্যমে ভঙ্গিল পর্বতের সৃষ্টি হয়। 
এছাড়াও পাত সংস্থান তত্ত্ব কে সর্বগ্রাহ্য মনে করা হয় ।

বৈশিষ্ট্য
---------

1.নামকরনের তাতপর্য-পাললিক শিলাস্তরে ভাজ পড়ে উচু হয়ে এই শিলাস্তর সৃষ্টি বলে একে ভঙ্গিল পর্বত বলে।

2: এটি নীচের দিকে দল বেঁধে গেছে ।

3: সমুদ্র থেকে উৎপত্তি হয় বলে ভঙ্গিল পর্বতে অনেক জীবাশ্ম থাকে।

উদাহরণ
------

ভারতের হিমালয়, ইউরোপ এর আল্পস, ঊত্তর আমেরিকার রকি, দক্ষিণ আমেরিকার আন্দিজ

বহিঃসংযোগ
---------

ভাসমান ভূ-ভাগ তত্ত্ব
**হট চয়েস** হল একটি পে-পার-ভিউ পরিষেবা যা মূলত প্রাপ্তবয়স্কদের বিষয়বস্তু সম্প্রচার করে। এটি ইন ডিমান্ড নেটওয়ার্ক দ্বারা পরিচালিত হয় এবং কিছু কেবল টেলিভিশন সিস্টেমে বহন করা হয়।

ইতিহাস
------

হট চয়েস ১৯৮৮ সালে **ভিউয়ার্স চয়েস ২** হিসাবে চালু হয়েছিল; চ্যানেলটি ফেব্রুয়ারী ১৯৯৩ পর্যন্ত "ভিউয়ার্স চয়েস" নামটি ধরে রেখেছিল, যখন এটিকে "হট চয়েস" হিসাবে পুনঃব্র্যান্ড করা হয়েছিল।    পরিষেবাটি প্রাথমিকভাবে কৌতুক এবং অ্যাকশন/অ্যাডভেঞ্চার চলচ্চিত্রের একটি বৈচিত্র্যময় মিশ্রণ সম্প্রচার করতো যা মূলত কিশোর এবং প্রাপ্তবয়স্কদের জন্য তৈরি করা হয়েছিল (মূলত, "পিজি-১৩" বা উচ্চতর এমপিএএ রেটিং সহ ফিচার চলচ্চিত্রগুলি) যা তার ভগিনী নেটওয়ার্ক ভিউয়ারস চয়েস/চাহিদার প্রেক্ষিতে সম্প্রচার করা হতো; এবং রাতে প্রাপ্তবয়স্ক-ভিত্তিক অনুষ্ঠান দেখানো হতো।

আরো দেখুন
---------

* প্লেবয় টিভি
* স্পাইস নেটওয়ার্ক

তথ্যসূত্র
---------

1. ↑  *About iNDemand*
2. ↑  *C Band lolistings 1988*  ওয়েব্যাক মেশিনে আর্কাইভকৃত ২০১১-০৪-০২ তারিখে Retrieved February 24, 2011
3. ↑  Hot Choice Gets Off To A Sizzling Start, *Multichannel News*, May 10, 1993. Retrieved February 24, 2011 from HighBeam Research.